
Решение №44/28.01.2010 по нак. д. №505/2009 на ВКС, НК, II н.о.
 


	
	№ 44 	
		
	Гр.София, 28 януари 2010 г. 	
		
	В И М Е Т О Н А Н А Р О Д А 	
		
	Върховният 	
	 	
	касационен съд на Р. Б, Второ наказателно отделение, в съдебно 	
	 	
	заседание на двадесет и пети януари, две хиляди и десета година, в състав: 	
		
	 ПРЕДСЕДАТЕЛ: 	
	 	
	САВКА СТОЯНОВА 	
	 	
	 ЧЛЕНОВЕ: 	
	 	
	ЖАНИНА НАЧЕВА 	
	 	
	 ТЕОДОРА 	
	 	
	СТАМБОЛОВА 	
		
	При участието на 	
	 	
	секретаря ЦЕКОВА 	
	 	
	В присъствието 	
	 	
	на прокурора ЛЮБЕНОВ 	
	 	
	Изслуша 	
	 	
	докладваното от съдия СТАМБОЛОВА К.Н.Д.505/ 2009 г. 	
	 	
	И за да се 	
	 	
	произнесе, взе предвид следното: 	
		
	 	
		
		
	Производството е по реда на чл. 420, ал. 1, пр. посл. вр. чл. 422, ал. 1, т. 5 вр. чл. 419, чл. 1 вр. чл. 341, ал. 1 вр. чл. 436 вр. чл. 433 и сл. НПК. 	
	 	
	 С определение № 4/ 07.01.09 г., постановено от ОС-Ловеч по Н. Ч. Д. 285/ 08 г., А. Й. А. е реабилитиран на основание чл. 87, ал. 1 НК. Това определение, влязло в законна сила след изтичане на срока на атакуването му, се счита за незаконосъобразно постановено от страна на главния прокурор поради наличие на касационното основание, прогласено в нормата на чл. 348, ал. 1, т. 1 НПК. В тази връзка в срок е постъпило искане за възобновяване на посоченото частно наказателно производство, отмяна на съдебния акт и връщане на делото за ново разглеждане-на основание чл. 425, ал. 1, т. 1 НПК. 	
	 	
	 В съдебно заседание пред ВКС представителят на ВКП поддържа искането. 	
	 	
	 Назначеният служебен защитник моли искането да бъде оставено без уважение, предвид наличие на предпоставки за реабилитиране на А. 	
	 	
	 Върховният касационен съд, Второ наказателно отделение, като съобрази искането и изтъкнатите в него съображения, като взе предвид становищата на страните, изразени в съдебно заседание и след като сам се запозна с материалите по делото, годни да бъдат разглеждани в настоящата процедура, намира за установено следното: 	
		
	 Искането на Главния прокурор на РБ за възобновяване на Ч. Н. Д.285/08 г. по описа на ОС-Ловеч, е основателно. 	
	 	
	 Видно от доказателствените материали, молбата за съдебна реабилитация, дължима на основание чл. 87 НПК, подадена от А. А., е постъпила в съда на 01.12.08 г. Към него са приложени множество писмени доказателствени материали, изисквани и считани за нужни от страна на молителя в процедурата по чл. 433 и сл. НПК вр. чл. 87 НК. Въз основа на тях ОС-Ловеч е преценил, че са налице основания за съдебна реабилитация на А. и е допуснал същата. 	
	 	
	 Според приложеното по делото свидетелство за съдимост, лицето е осъждано многократно и всичките му осъждания са възпроизведени и в искането на Главния прокурор за възобновяване на наказателното производство по реабилитацията. Спрямо тях не са налице основания за пълна реабилитация по силата на чл. 88 А НК. 	
	 	
	Последното осъждане на А. е с определение по споразумение от 14.12.06 г., постановено от РС-Г. О по Н. О. Х. Д. 170/06 г., влязло в законна сила на 14.12.06 г. Съгласно него, на А. е наложено наказание лишаване от свобода за срок от шест месеца за извършено престъпление по чл. 343 А,ал. 2 вр. ал. 1 НК. С цитираното определение, на основание чл. 25, ал. 1 вр. чл. 23, ал. 1 НК е определено едно общо наказание измежду току-що споменатото и наложеното от ОС-Ловеч по Н. Д. 107/00 г.-шест години, четири месеца и десет дни, чието първоначално изтърпяване да протече при общ режим. На основание чл. 25, ал. 2 НК е приспаднато изтърпяното наказание лишаване от свобода, постановено по посочените осъждания. 	
	 	
	 Отново видно от приложеното по делото свидетелство за съдимост, цитираното производство на ОС-Ловеч, по което А. е с определено на основание чл. 23, ал. 1 НК общо наказание лишаване от свобода за срок от шест години, четири месеца и десет дни, е наложено със споразумение, влязло в законна сила на 06.10.06 г. По това производство, на основание чл. 59, ал. 1 НК е приспаднато времето, през което спрямо подсъдимия е взета мярка за неотклонение “задържане под стража”, считано от 20.01.95 г. до 31.05.01 г. 	
	 	
	 Съобразно гореказаното, не е спазена първата от предвидените в чл. 87, ал. 1 НК, а именно, не са изминали три години от изтичане на срока на наложеното с присъдата наказание, в рамките на което лицето, поискало да бъде реабилитирано по съдебен ред, да не е извършило друго престъпление. И това е така, тъй като съдебният акт, по който е постановено последното осъждане на А., е влязъл в сила на 14.12.06 г. Както е отбелязано и в определение № 5* н. о. на ВС на РБ, тригодишният срок по чл. 87, ал. 1 НК започва да тече от изтичане срока на наложеното с последната присъда /респективно споразумение/ наказание, когато те са повече от една. Обстоятелството, че към момента на постановяване на най-крайния съдебен акт, определеното общо наказание се е явило реално изтърпяно от А., тъй като той дълги години е бил задържан с мярка за неотклонение “задържане под стража”, не променя обстоятелството, че тригодишният срок, ценим за съдебна реабилитация, следва да се отчита от деня на влизане на последното споразумение - в сила от 14.12.06 г. Оттогава следва да се приеме, че започва да тече тригодишният срок от изтърпяване на наложеното с присъдата наказание. Към момента на подаване на молбата за реабилитация-01.12.08 г., този срок не е бил настъпил. 	
	 	
	 С оглед изложеното, вярно е изтъкнатото в искането позоваване на касационното основание по чл. 348, ал. 1, т. 1 НПК - нарушен е материалният закон, тъй като съществуващият такъв е приложен неправилно. Оттук, и предвид процесуална невъзможност ВКС да се произнесе сам по казуса, следва необходимост от възобновяване на наказателното производство, на основание чл. 425, ал. 1, т. 1 НПК отмяна на атакувания съдебен акт и връщане на делото за ново разглеждане от друг състав на ОС-Ловеч. 	
	 	
	Ето защо, Върховният касационен съд, Второ наказателно отделение 	
		
	 РЕШИ: 	
		
	 ВЪЗОБНОВЯВА наказателното производство по Ч. Н. Д.285/08 г. по описа на ОС-Ловеч. 	
		
	 ОТМЕНЯВА определение № 4/ 07.01.09 г., постановено от ОС-Ловеч по Н. Ч. Д. 285/ 08 г., с което А. Й. А. е реабилитиран на основание чл. 87, ал. 1 НК. 	
		
	 ВРЪЩА делото за ново разглеждане от друг състав на ОС-Ловеч. 	
		
	 РЕШЕНИЕТО е окончателно. 	
		
	 ПРЕДСЕДАТЕЛ: 	
		
	 ЧЛЕНОВЕ: 1/ 	
		
	 2/ 	

